নজরুল ইসলাম খান বলেন, সরকার কণ্ঠরোধ করার জন্য একের পর এক কালাকানুন করছে। যারাই গণতন্ত্রের কথা বলে, গণতন্ত্রের জন্য লড়াই করে, তাদের বিরুদ্ধে মিথ্যা মামলা দিয়ে সাজা দেওয়া হচ্ছে। গায়েবি মামলা দেওয়া হচ্ছে এবং গুম, খুন ইত্যাদির মাধ্যমে বিরোধী দলকে দমন করা হচ্ছে। তিনি বলেন, যে সরকারের শাসনামলে ইউনিয়ন পরিষদের নির্বাচন সুষ্ঠু হয় না, তার আমলে জাতীয় নির্বাচন সুষ্ঠু হবে, এটা জাতি বিশ্বাস করে না। যাদের কাছে আইনি অস্ত্র আছে, তাদের ঢাল হিসেবে ব্যবহার করে ভোট চুরি করে আওয়ামী লীগ নির্বাচিত হয়েছে।